**Postpensjonistene i Buskerud**

**Referat fra medlemsmøte (Distriktsmøte for medlemmer i Ringeriksområdet) på Tony’s Mat, Hønefoss 14.2.2018 kl 1100**

Det var 29 medlemmer til stede på møtet, inklusive seks fra styret. Den tradisjonelle ankomstkaffen med prat gikk lødig for seg.

Lederen, Jan Dybvik, ønsket oss velkommen. Spesielt velkommen til de som aldri hadde vært på noe medlemsmøte tidligere.

Som foredragsholder hadde vi fått tak i Anne Marie Thomle Brager. Hun er enhetsleder på Austjord Behandlingssenter og kommunens fremste på emnet velferdsteknologi. Hun holdt en svært engasjerende orientering om temaet og la mye vekt på avmystifisering av begrepet. Ringerike er en kommune som er kommet langt i utviklingen, men de «skynder seg langsomt».

Anne Marie kan nås på tlf 91863023 eller e-post: Anne.Marie.Thomle.Brager@ringerike.kommune.no

Sakslista for møtet:

1. Orientering fra styret

2. Orientering fra turkomitéen

Ad punkt 1 Orientering fra styret

* Det har vært stadige «trusler» om at portofriheten vår står for fall. Etter samarbeid med Postkom, har vi fått fornyet avtalen. En betingelse er at vi reduserer bruken av portofrie sendinger. Derfor vil innkalling til medlemsmøter bare stå i Post-Busken.
* Stadig ønsker vi å få registrert flere e-postadresser i medlemsregisteret og ber derfor medlemmene om å melde dette inn til styret
* Pensjonistforbundet har en vervekampanje på gang. Tidligere har vi opplevd at det er sendt ut tilbud til noen av våre medlemmer. Nå skal imidlertid adressene for utsending være «vasket» mot våre medlemslister.
* Årsmøtet 14. mars er på Sundvollen hotell. Underholdninga blir ved Louis Jacoby. Egen innkalling vil bli utsendt.
* Kurs i nettbrett/smarttelefon. Vi tester behovet. Vi vurderer å søke bistand hos Pensjonistforbundet Buskerud som har kjørt en del sånne kurs.
* Medlemstallet pr årsskiftet er 332

Ad punkt 2 Orientering fra turkomiteen

* Turen «Ut i det blå» blir 12.-14. juni. Alt er hemmelig. Prisen ser ut til å bli kr 3250,- for enkelrom og kr 2950,- pr person i dobbelrom
* Tur til Polen blir 23.-29. august. Turen er lagt opp av Buss- og Reiseservice. Prisen ser ut til å bli 7530,- pr person i enkeltrom og 6675,- pr person i dobbelrom

Tony og personalet hans serverte oss en velsmakende varmrett før vi dro mette og «ferdigpratet» hjem igjen

Svein Arne Fossbakken

referent